**“O‘zbekiston ipotekani qayta moliyalashtirish kompaniyasi” AJ mablag‘lari hisobidan uy-joyni ta’mirlash yuzasidan\_\_\_\_ - sonli ipoteka krediti shartnomasi.**

**Kreditning to‘liq qiymati:**

\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_) foiz*(miqdori)* *(miqdori so‘z bilan)*

\_\_\_\_\_\_\_\_\_\_\_\_\_\_ shahar 202\_\_ yil «\_\_»

“Turonbank” ATB nomidan (keyingi oʻrinlarda “Bank” deb ataluvchi bir tomondan)   
202\_\_ yil \_\_\_\_\_\_\_\_\_\_ \_\_\_\_-sonli ishonchnoma asosida harakat qiluvchi \_\_\_\_\_\_\_\_\_\_\_\_\_ BXM rahbari \_\_\_\_\_\_\_\_\_\_\_\_\_\_, keyingi oʻrinlarda “Bank” deb ataluvchi bir tarafdan va

Oʻzbekiston Respublikasi fuqarosi\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ keyingi oʻrinlarda “Qarz oluvchi” deb ataluvchi - ikkinchi tarafdan va

Oʻzbekiston Respublikasi fuqarosi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ keyingi oʻrinlarda “Qoʻshimcha qarzdor” deb ataluvchi - uchinchi tomondan, keyingi o‘rinlarda “Taraflar” deb yuritiluvchilar ushbu shartnomani quyidagi mazmunda tuzdilar:

1. **Shartnoma predmeti**
   1. Mazkur shartnomaga muvofiq Bank Qarz oluvchiga shartnomada koʻrsatilgan miqdorda va shartlarda, O‘zbekiston Respublikasi, \_\_\_\_ viloyat/shahri \_\_\_\_\_tumani, \_\_ ko’chasi manzilida jolashgan, umumiy maydoni \_\_\_kv.m, yashash maydoni \_\_\_\_kv.m bo‘lgan, ta xonadan iborat (ko‘p qavatli uyning \_\_ qavatida joylashgan) \_\_\_ sonli ko‘p qavatli uydagi \_\_\_ xonadonni taʼmirlash(remont) uchun kredit berish, Qarz oluvchi esa olingan pul mablagʻlarini belgilangan muddatda Bankka qaytarish va pul mablagʻlaridan foydalanganlik uchun foizlarni toʻlash majburiyatini oladi.
   2. Mashkur shartnomaga asosan kredit mablagʻi uy – joy/kvartira ta’miri uchun Qarz oluvchining bank kartasiga (yoki pudratchining hisobvaragʻiga) nadq pulsiz shaklda bosqichma-bosqich oʻtkaziladi.
2. **Qarz oluvchi va birgalikda qarz oluvchilarning tasdiqnomasi**

**2.1.** Qarz oluvchi (birgalikda qarz oluvchi) ushbu bilan quyidagilarni tasdiqlaydi:

Ushbu shartnomani imzolashga vakolatliligi va layoqatliligini;

Mazkur ipoteka krediti bo‘yicha ariza topshirilgan vaqtda garovga taqdim qilinayotgan uy-joy boshqa kreditga garovga qo‘yilmaganligini;

Bankka taqdim etilgan (etiladigan) kreditni rasmiylashtirish va olish uchun hujjatlar va maʼlumotlar bunday hujjatlar va maʼlumotlar taqdim etilgan sanada haqiqiy va ishonchliligini;

Hozirgi vaqtda qarz oluvchiga nisbatan maʼmuriy, sud tartibida ish qo‘zg‘atilmagan, qarz oluvchining ushbu shartnomada nazarda tutilgan majburiyatlarni bajarishdan bosh tortishi qarz oluvchining ushbu shartnomaga va Oʻzbekiston Respublikasi qonunchilik hujjatlariga muvofiq javobgar bo‘lishiga olib kelishini;

Birgalikda qarz oluvchi ushbu shartnoma majburiyatlari yuzasidan birgalikda javob berishini va ushbu majburiyatlar haqiqiy hisoblanishini;

Qarz oluvchi (Birgalikda qarz oluvchi)ning bank karta hisobvaraqlari Bankning avtoundiruv xizmatiga ulanishiga rozi ekanliklarini va ushbu xizmat orqali Bank tomonidan kreditning toʻlov muddati kelgan qismi va unga hisoblagan foizlarni qoplash uchun yetarli boʻlgan mablagʻlar Qarz oluvchi va Birgalikda qarz oluvchining bank karta hisobvaraqlaridan qoʻshimcha ogohlantirishlarsiz avtomatik tarzda (akseptsiz) hisobdan chiqarilishi tushuntirilganligini;

Qarz oluvchining ushbu shartnomada nazarda tutilgan majburiyatlarni bajarishdan bosh tortishi Qarz oluvchi (Birgalikda qarz oluvchi)ning ushbu shartnomaga, Fuqarolik kodeksiga va Oʻzbekiston Respublikasining boshqa qonunchilik hujjatlariga muvofiq javobgarlik keltirib chiqarishi haqida ogohlantirilganligini;

Qarz oluvchi oʻzi haqidagi va unga Bank tomonidan ajratilayotgan kredit toʻgʻrisidagi maʼlumotlarni “Oʻzbekiston Respublikasi Markaziy bankining Kredit axborotining davlat reestrini yuritish departamentiga” (KADR), “Kredit axborotlari tahlil markazi” (KATM) Kredit byurosi MCHJga hamda garovga uning taqdim etilgan obyektlar toʻgʻrisidagi maʼlumotlarni “Garov reestri” DUKga taqdim etilishiga roziligini;

kredit mablagʻlari hisobiga ta’mirlanayotgan uy-joyni Bankning kredit taʼminoti sifatida Bankka garovga olinishida Qarz oluvchi eri/xotinining xabari bor hamda belgilangan tartibda Qarz oluvchi eri/xotinining \_\_\_\_\_ yildagi roziligi (rozilik xati) mavjudligini;

Agar qarz oluvchi toʻlovlarni amalga oshirishga yoki ushbu shartnomada belgilangan talablardan birortasini bajarishga qodir bo‘lmasa, Bank kreditni muddatidan oldin qaytarishni va hisoblab yozilgan foizlarni, shuningdek boshqa toʻlovlarning muddatidan oldin toʻlanishini talab qilishga haqlidir. Shu bilan birga, Bank qonunchilikda belgilangan tartibda undiruvni kredit boʻyicha taʼminotga va qarz oluvchining boshqa mulkiga qaratishga haqlidir;

1. **Shartnomaning amal qilish muddati.**
   1. Kredit miqdori: **\_\_\_\_\_\_\_\_\_\_\_\_\_** (**\_\_\_\_\_\_\_\_\_\_\_\_\_\_\_**)soʻm belgilandi.
   2. Kredit foizi, yillik **\_\_\_\_\_\_\_ (\_\_\_\_\_\_\_)**%.

Ipoteka kreditining foizi bank tomonidan har chorak dastlabki oyining birinchi bank ish kunida qayta ko‘rib chiqiladi va agarda, mijoz tomonidan ipoteka kreditining o‘z vaqtida amalga oshirilmagan oylik to‘lovlari bo‘yicha muddati o‘tgan qarzdorliklari kuni 90 kunga teng yoki undan yuqori ekanligi aniqlangan taqdirda, kredit foizi “Turonbank” ATB tomonidan uy-joy qurilishiga, uni rekonstruksiya qilishga va sotib olishga ipoteka krediti berish tartibi to‘g‘risida”gi Nizomiga asosan bankning amaldagi ipoteka krediti foiziga teng miqdorda oshiriladi.

Mijoz tomonidan ipoteka krediti bo‘yicha muddati o‘tgan qarzdorliklari so‘ndirilib, ketma-ket 3 oy davomida har oylik to‘lovlar o‘z vaqtida (kredit grafigidan kechikmasdan) amalga oshirilgan taqdirda yana kredit foizi tijoriy ipoteka krediti foizidan, dastlab shartnomada ko’rsatilgan kredit foiziga tushiriladi.

Har bir o‘zgartirish qarz oluvchi hamda bank o‘rtasida kredit shartnomasiga qo‘shimcha kelishuv imzolash orqali kiritib boriladi.

* 1. Kreditdan foydalanish muddati: **\_\_\_\_\_\_\_\_\_\_** (**\_\_\_\_\_\_\_\_\_\_\_**) oy.
  2. Kreditdan foydalanganlik uchun foizlar ushbu shartnomada belgilangan nominal stavkada kredit qoldigʻiga nisbatan kunlik hisoblab boriladi.
  3. Kredit qarzdorlikni qaytarish shartnomaning ajralmas qismi boʻlgan qaytarish jadvali (1-ilova) asosida amalga oshiriladi.
  4. Kredit va unga hisoblangan foiz hamda neustoyka (jarima, penya)larni qaytarish Qarz oluvchi /Birgalikda qarz oluvchining istagiga koʻra, bankning avtoundiruv xizmati, bank kartasi, naqd pul, pul oʻtkazish yoʻli bilan va qonunchilik hujjatlariga zid kelmaydigan boshqa toʻlov usullari bilan amalga oshiriladi.

**4. Ipoteka kreditini toʻlash tartibi**

**4.1.** Agar amalga oshirilgan to‘lov summasi qarz oluvchiga ajratilgan kredit bo‘yicha majburiyatlarni bajarish uchun yetarli bo‘lmasa, qarz oluvchining qarzi quyidagi navbatda qoplanadi:

* asosiy qarz bo‘yicha muddati o‘tgan qarzdorlik va muddati o‘tgan foiz to‘lovlari mutanosib ravishda;
* joriy davr uchun hisoblangan foizlar va joriy davr uchun asosiy qarz bo‘yicha qarzdorlik;
* neustoyka (jarima, penya);
* kreditorning qarzdorlikni uzish bilan bog‘liq bo‘lgan boshqa xarajatlari;

Kredit bo‘yicha qarzdorlikni undirish to‘g‘risida sudning hal qiluv qarori chiqarilganda sud qarorida ko‘rsatilgan, kredit bo‘yicha undiriladigan summaga nisbatan O‘zbekiston Respublikasi Fuqarolik Kodeksning 327-moddasi birinchi va ikkinchi qismlarida hamda 734-moddasi birinchi qismida nazarda tutilgan foizlar, shuningdek neustoyka hisoblanishi to‘xtatiladi.

**4.2.** Kredit muddatidan oldin toʻlanganda kelib tushgan mablagʻlar quyidagi navbatlar bilan toʻlovga yoʻnaltiriladi. Kredit qarzdorligini muddatidan avval soʻndirishda Bank biron-bir qo‘shimcha vositachilik haqini undirmaydi.

1) shartnomada nazarda tutilgan talablar qisman yoki toʻliq bajarilmaslik yoki boshqa shartnoma shartlari buzilishi natijasida hisoblangan jarimalar;

2) muddati oʻtgan foiz qarzdorliklari;

3) muddati oʻtgan kredit asosiy qarzi;

4) joriy oy uchun hisoblangan foizlar;

5) joriy (muddati kelmagan) kredit asosiy qarzlari.

**4.3.** Qarz oluvchi ushbu shartnomaning ajralmas qismi hisoblanadigan ilova qilinadigan toʻlovlar jadvaliga muvofiq har oylik toʻlovlarni amalga oshirish yoʻli bilan ipoteka kreditini va kreditdan foydalanganlik uchun hisoblab yozilgan foizlar va kredit asosiy qarzini (har oyda \_\_\_\_\_\_\_\_ to‘lov grafigi usulida) toʻlaydi. Kredit boʻyicha asosiy qarz va foizlar oʻz vaqtida toʻlanmagan taqdirda, toʻlanmagan summalariga hisoblangan foiz bilan birgalikda navbatdagi toʻlash kerak boʻlgan summaga qoʻshib beriladi.

**4.4.** Qarz oluvchi tomonidan ipoteka kreditini toʻlash quyidagi usullarda amalga oshiriladi:

* ish haqi va unga tenglashtirilgan toʻlovlar, pensiyalar, gonorarlar, dividendlar, foizlar va qimmatli qogʻozlar boʻyicha olinadigan boshqa daromadlar hisobiga naqd pulsiz shaklda oʻtkazish yoʻli bilan;
* naqd pullarni kiritgan holda;
* qoʻyilmalar boʻyicha hisob raqamlaridan mablagʻlar oʻtkazish yoʻli bilan;
* bank plastik kartochkalaridan mablagʻlar oʻtkazish yoʻli bilan;

- boshqa qonunchilikda nazarda tutilgan to‘lov shakllari bilan.

**4.5.** Agar ushbu Shartnoma bo‘yicha istalgan summalarni to‘lash sanasi ish kuni hisoblanmaydigan kunga to‘g‘ri kelsa, u holda ushbu summalarni to‘lash keyingi ish kunidan kechikmay amalga oshirilishi kerak.

1. **Taraflar majburiyatlari**
   1. **Qarz oluvchi/birgalikda qarz oluvchining majburiyatlari.** 
      1. Kredit va unga hisoblangan foizlarni ushbu shartnomaning ajralmas qismi hisoblangan qaytarish jadvalida (1-ilova)belgilangan muddatlarda toʻliq toʻlash;
      2. Kreditdan faqat mazkur shartnomada koʻrsatilgan maqsadlarda foydalanish;
      3. Kreditdan foydalanish davomida kreditlashning asosiy tamoyillari: muddatlilik, toʻlovlilik, qaytarishlik, maqsadlilik va taʼminlanganlikka rioya qilish;
      4. Bankka yashash manzilini, telefon raqamlarini (uyali, uy, ish) elektron pochta manzilini, ijtimoiy tarmoqlardagi pochta manzillarini haqidagi haqqoniy maʼlumotlarni taqdim etish. Ushbu manzillar orqali olingan har qanday maʼlumot bank uchun yuridik kuchga ega;
      5. Oʻzining ish joyi, yashash joyi, familiyasi va ismi oʻzgarganda, telefon raqamlari, elektron pochta manzili, ijtimoiy tarmoqdagi manzillari oʻzgarganda yoki mazkur shartnomada belgilangan majburiyatlarini bajarilishiga salbiy taʼsir koʻrsatadigan boshqa holatlar toʻgʻrisida yozma shaklda yoki oʻzlari uchun maqbul boʻlgan boshqa aloqa kanallari orqali 5 (besh) kun ichida bankka xabar berish. Ushbu talab bajarilmasligi oqibatida kelib chiqqan salbiy holatlarga Qarz oluvchi/Birgalikda qarz oluvchi javobgar bo‘lish;
      6. Kredit hisobiga taʼmirlanayotgan (remont) uy-joy yoki kvartirani bankka garovga qoʻyish;
      7. Ipoteka krediti hisobidan taʼmirlangan uy-joy/kvartirani 3(uch) bank ish kuni ichida ipoteka predmetini yoʻqolish va shikastlanish tavakkalchiliklaridan sugʻurtalash, belgilangan tartibda kredit taʼminoti sifatida garovga qoʻyish, garovni rasmiylashtirish chiqimlarini toʻlash;
      8. Garov mulkiga shikast yetkazilgan, yaroqsiz holga kelgan, yoʻqolgan taqdirda zudlik bilan bankka xabar berish va garov mulkini 10 (oʻn) kun ichida yuqori likvidli boshqa mulkka almashtirish;
      9. Kreditni qaytarish jadvaliga nisbatan ortiqcha toʻlangan mablagʻ kelgusi davrlarda soʻndirilishi rejalashtirilgan boʻlsa, u holda toʻlovni amalga oshirishdan 3 (uch) kun oldin Bankka bu haqida yozma murojaat qilish;
      10. Shaxsiy bank kartasini bankning “Avtoundiruv” xizmatiga ulash;
      11. Kredit hisobidan taʼmirlangan uy-joy/kvartirani but holda saqlanishini taʼminlaydi. Uy-joy/kvartiraning butligi saqlanmaganligi aniqlanganida yoki uy-joy/kvartiraga qasddan shikast yetkazilgan taqdirda, yetkazilgan zarar miqdorini oʻz hisobidan yoki garovga qoʻyilgan mulk hisobidan toʻlash;
      12. Kredit hisobiga taʼmirlangan uy-joyni/kvartirani ijaraga berish, uchinchi shaxslarni roʻyxatga qoʻyish faqat Bank roziligi bilan amalga oshirilishi;
      13. Bankka kreditdan maqsadli foydalanilganligini tasdiqlovchi hujjatlarni, uyjoy/kvartirani Qarz oluvchiga tegishliligini tasdiqlovchi hujjat (kadastr hujjati asli yoki nusxasi)ni monitoring uchun taqdim etish;
      14. Shartnoma va garov shartnomasi boʻyicha majburiyatlarni bajarishga taʼsir koʻrsatadigan oilaviy holati oʻzgarganligi, ish joyi almashtirganligi, daromadlari oʻzgarganligi (shu jumladan, birgalikda Qarz oluvchilarniki) va boshqa maʼlumotlarni oʻz vaqtida taqdim etib borishi lozim. Kredit shartnomasida belgilangan muddatlarda Qarz oluvchi Bankka oʻzining moliyaviy holati haqida yangilangan maʼlumotlarni taqdim etish;
      15. Kredit muddati davomida birgalikda qarz oluvchi turli sabablarga koʻra toʻlov qobiliyatini yoʻqotsa (ishga umuman yaroqsiz boʻlib qolsa, turli kasallik guruhlariga chiqsa yoki vafot etsa va h.k.) boshqa toʻlov qobiliyati mavjud fuqaroni belgilangan tartibda birgalikda qarz oluvchi hujjatlari taqdim etish;
      16. Kreditdan maqsadsiz foydalanilganligi aniqlanganida, maqsadsiz foydalanilgan kredit miqdorining 25% miqdorida bankka jarima toʻlash bilan birga maqsadsiz ishlatilgan kredit mablagʻini bankka muddatidan oldin qaytarish;
      17. Shartnoma shartlaridan biri bajarilmaganligi va hujjatlar taqdim etilmaganligi oqibatida shartnoma bekor boʻlgan holda ipoteka kreditidan foydalanganlik uchun hisoblangan foizlar, kredit mablagʻlarini akkreditiv hisobvaraqqa oʻtkazish paytidan boshlab bitim bekor boʻlgan paytga qadar to‘lash;
      18. Qarz oluvchi mobil telefon raqami oʻzgarganligi haqida bankni oʻz vaqtida ogohlantirmaganligi sababli kelib chiqadigan, yaʼni, SMS xabar bankka berilgan dastlabki telefon raqamidan yangi foydalanuvchiga yuborilganligi oqibatida yuzaga kelishi mumkin boʻlgan holatlar uchun Qarz oluvchining oʻzi javobgar hisoblanib, SMS xabar yuborish uchun taqdim etilgan mobil telefon raqami oʻzgarganda ushbu oʻzgarish haqida bankni xabardor qiladi va yangi mobil telefon raqamini bankka taqdim etish;
      19. Ushbu shartnoma va qonunchilik hujjatlarida belgilangan boshqa majburiyatlar.

* 1. **Bankning majburiyatlari;**
     1. Qarz oluvchining huquq va majburiyatlari toʻgʻrisida, shu jumladan kredit berish bilan bogʻliq barcha xarajatlar haqida qarz oluvchiga ishonchli hamda toʻliq axborotni taqdim qilish;
     2. Mazkur shartnomaning 5.1.7.-bandidagi majburiyatlar toʻliq bajarilganidan keyin 3 (uch) bank ish kuni ichida kredit ajratish;
     3. Olingan kredit uchun qarz oluvchi nomiga ssuda hisob raqamlarni ochish;
     4. Qarz oluvchini kreditni muddatidan ilgari undirish holati va sabablari haqida oldindan xabardor qilish;
     5. Qarz oluvchining tegishli soʻrovi bankda roʻyxatdan oʻtkazilgan kundan boshlab besh ish kuni ichida qarz oluvchi tomonidan berilgan ariza va qarz oluvchiga kredit berilganligini tasdiqlovchi hujjatni hamda bir ish kuni ichida shartnoma boʻyicha qarz oluvchi tomonidan majburiyatlari toʻliq bajarilganligini tasdiqlovchi hujjat taqdim etish;
     6. Shartnoma boʻyicha qarz oluvchidan majburiyatlari bajarilmasligi sabablari, holati, muddati, summalari, tarkibi haqida soʻrash, shuningdek, majburiyatlar buzilgani uchun neustoyka (jarima, penya) qoʻllanishi natijasida xarajatlar summasi ortishi ehtimoli haqida ogohlantirish;
     7. Shartnoma boʻyicha muddati oʻtkazib yuborilgan qarzdorlik yuzaga kelganda, qarz oluvchi bilan har qanday aloqa bogʻlash usullaridan, shu jumladan, elektron aloqa vositalaridan yoki boshqa usullardan foydalanib, qarz oluvchiga muddati oʻtkazib yuborilgan qarzdorlik yuzaga kelganligi haqida xabar berish;
     8. Garov predmeti sifatida qoʻyilgan birdan-bir turar joy faqat sud tartibida undirilishi mumkinligi va garov predmeti ommaviy savdolar orqali realizatsiya qilinishini (qonun hujjatlarida nazardan tutilgan hollar bundan mustasno) qarz oluvchiga maʼlum qilish;
     9. Mazkur shartnomaning 5.1.10.-bandiga muvofiq kreditning joriy toʻlovi uchun kreditni qaytarish jadvalida belgilangan summaga nisbatan koʻp mablagʻ kelib tushgan taqdirda, mijozning arizasiga asosan ushbu mablagʻning ortiqcha qismini kreditning asosiy qarzini soʻndirishga yoʻnaltirish hamda kelgusi ish kunidan qoldiq summaga nisbatan foiz hisoblash;
     10. Ushbu shartnoma amal qilish davrida qarz oluvchining soʻrovi olinganidan soʻng bir ish kuni ichida unga quyidagi axborotlarni yozma shaklda oyda bir marta bepul taqdim etish:

kreditlash limiti, kredit boʻyicha toʻlangan pul mablagʻlari summasi, asosiy summa boʻyicha qarz qoldigʻi, navbatdagi toʻlovlarning miqdori, tarkibi va muddatlari (toʻlovlar jadvali), kreditni muddatidan oldin qisman yoki toʻliq soʻndirish istagi bildirilgan taqdirda toʻlash lozim boʻlgan summalar miqdori, muddati oʻtkazib yuborilgan qarzdorlik miqdori va tarkibi, kelib tushayotgan pul mablagʻlari kredit boʻyicha qarzni soʻndirishga yoʻnaltirilishi haqida axborotlar;

* + 1. Qarz oluvchi shartnoma boʻyicha barcha toʻlov majburiyatini toʻliq bajargan sanadan boshlab uch ish kunidan kechiktirmagan holda mazkur kredit boʻyicha garov mulkini taqiqdan chiqarish hamda garov mulkiga nisbatan bankning huquqlari toʻgʻrisidagi yozuvni garov reestridan oʻchirish;
    2. Shartnomada nazarda tutilgan kreditni berishdan butunlay yoki qisman bosh tortgan taqdirda, bu haqda tegishli qaror qabul qilingan sananing ertasidan kechikmasdan Qarz oluvchiga yozma xabarnoma yuborish;
    3. Kredit shartnomasida koʻrsatib oʻtilgan foiz stavkasi oʻzgarganda yoki mazkur shartnomaning 3.2-bandida belgilangan vaziyat yuz bergan taqdirda, kreditni qaytarish jadvalini yangidan rasmiylashtirish va qarz oluvchiga taqdim etish. Bunda, shartnomaning ajralmas qismi hisoblangan qaytarish jadvali kuchini yoʻqotadi va taraflar uchun yangi qaytarish jadvali majburiy hisoblanadi;

1. **Taraflarning huquqlari**
   1. **Qarz oluvchi/birgalikda qarz oluvchining huquqlari:** 
      1. Oʻz huquq va majburiyatlari toʻgʻrisida, shu jumladan ipoteka krediti berish bilan bogʻliq barcha xarajatlar haqida ishonchli hamda toʻliq axborot olish;
      2. Shartnoma tuzilgan kundan eʼtiboran ikki hafta ichida bankni yozma ravishda xabardor etish orqali foydalanilmagan kreditdan voz kechish. Bunda voz kechish kunigacha hisoblangan foizlar va qilingan xarajatlar Qarz oluvchi/birgalikda qarz oluvchi zimmasida qoladi;
      3. Kreditni muddatidan oldin qaytarish. Bunda kredit uchun foizlar kredit toʻliq qaytarilgan kungacha qadar hisoblanadi;
      4. Kredit ajratish va hisob-kitoblar boʻyicha amaldagi qonunchilik hujjatlari va Bankning ichki qoidalaridagi oʻzgarishlar haqida Bankdan maʼlumot olish;
      5. Bankdan majburiyatlarning oʻz vaqtida va lozim darajada bajarilishini talab qilish, majburiyatlarning bajarilmaganligi yoki lozim darajada bajarilmaganligi natijasida yetkazilgan zararlarning oʻrnini qoplashni talab qilish;
      6. Olingan kredit toʻlovlarini masofaviy bank xizmatlaridan foydalangan holda amalga oshirish;
      7. Sugʻurta yoki baholash xizmatlarini mustaqil tanlash;
      8. Ushbu shartnoma va qonunchilik hujjatlaridagi boshqa huquqlar.
   2. **Bankning huquqlari:** 
      1. Qarz oluvchi shartnoma tuzilgan kundan eʼtiboran bir oy ichida kreditdan foydalanmagan taqdirda, shartnomani bekor qilish haqida ikkinchi tarafni yozma ravishda xabardor etish orqali shartnomani bir tomonlama tartibda bekor qilish;
      2. Kredit berish va shartnoma boʻyicha majburiyatlarni oʻz vaqtida va lozim darajada bajarishni talab qilish, zarur hujjatlarni Qarz oluvchi/birgalikda qarz oluvchidan soʻrab olish;
      3. Mazkur shartnoma boʻyicha ajratilgan ipoteka krediti qayta moliyalashtirilgunga qadar, Oʻzbekiston ipotekani qayta moliyalashtirish kompaniyasi AJ tomonidan shartlar oʻzgartirilgan taqdirda, yangi shartlarda ipoteka krediti ajratiladi va qoʻshimcha kelishuv shartnomani rasmiylashtirish;
      4. Garov mulkining holati, saqlanishi va maqsadlilik boʻyicha tekshiruvlarni amalga oshirish;
      5. Taqdim etilgan hujjatlarning haqiqiyligiga shubha tugʻilganida, monitoring oʻtkazish maqsadida, shuningdek muddati oʻtgan qarzdorliklar yuzaga kelgan taqdirda, qarz oluvchi/birgalikda qarz oluvchilarning ish joyiga qoʻngʻiroq qilish yoki yozma murojaat berish;
      6. Oʻzaro muzokaralarni (bayonnoma shaklida, telefon qoʻngʻiroqlari, audio, video va boshqa istalgan usullarda) yozib olish, shuningdek, koʻrsatiladigan xizmatlar sifatini oshirish hamda murojaatni tasdiqlash uchun ushbu dalilni ishlatish;
      7. Qarz oluvchining joriy yoki muddati oʻtgan majburiyatlari (qarzlari)ni soʻndirish maqsadida, mablagʻlarni quyidagi usullar yordamida hisobdan chiqarish:
         1. Qarz oluvchi/birgalikda qarz oluvchining har qanday banklarda va boshqa moliya muassasalaridagi hisobvaraqlariga akseptsiz toʻlov talablarini qoʻyish;
         2. Qarz oluvchi/birgalikda qarz oluvchining Bankdagi bank hisobvaraqlarini toʻgʻridan-toʻgʻri debetlash yoʻli bilan.

Ushbu shartnoma va qonunchilik hujjatlaridagi boshqa huquqlar:

1. **Taraflar javobgarligi:**
   1. **Qarz oluvchi/ birgalikda qarz oluvchining javobgarligi:** 
      1. “Bank” tomonidan kreditning asosiy qarz toʻlovi kredit qaytarish jadvalida belgilangan sanada amalga oshirilmagan hollarda, kredit qaytarish jadvalida belgilangan sanadan keyingi kundan boshlab aynan toʻlov kechiktirilgan kunlar uchun kreditning muddati oʻtgan qismiga mazkur shartnomaning 3.2 bandida belgilangan foiz stavkasiga nisbatan yillik 1,5 barobari miqdorida oshirilgan stavkada qo‘shimcha ustama haq to‘lash;
      2. Kredit mablagʻlari hisobiga taʼmirlangan uy-joy/kvartira shartnomada belgilangan muddatda garovga qoʻyilmagan yoki tegishli hujjatlar taqdim etilmagan taqdirda, shuningdek, mazkur shartnoma talablari bajarmaganida bankka har bir muddati oʻtkazib yuborilgan kun uchun garov summasining 0.1 foizi miqdorida penya toʻlaydi.
      3. Kreditdan maqsadsiz foydalanilganligi aniqlanganida, maqsadsiz foydalanilgan kredit miqdorining 25% miqdorida bankka jarima toʻlash bilan birga maqsadsiz ishlatilgan kredit mablagʻini bankka muddatidan oldin qaytaradi.
   2. **Bankning javobgarligi:**
      1. Qarzdorlik boʻyicha hisoblangan foizlar va neustoykalarning eng koʻp summasi qonunchilik hujjatlarida belgilangan miqdordan oshib ketmasligi lozim.

Garovga qoʻyilgan kvartira qarz oluvchining gʻayriqonuniy qilmishlari oqibatida xatlansa Qarz oluvchi Bankni 3 (uch) kun mobaynida xabardor qiladi. Qarz oluvchi oʻz vaqtida bankni ushbu holat boʻyicha habardor qilmasa, bank oldidagi majburiyatlardan ozod etilmaydi.

1. **Shartnomani bekor qilish asoslar**
   1. Qarz oluvchi (birgalikda qarz oluvchi)ni bank kredit ajratishdan avval mavjud bank kartalarini “Avtoundiruv” xizmatiga ulash majburiyati haqida ogohlantirishi lozim.
   2. Qarz oluvchi tomonidan mazkur shartnomaning 5.1.10-bandi ijrosi taʼminlamagan taqdirda, bank kredit berishni rad etishga haqli.
2. **Kredit taʼminoti**
   1. Kreditning asosiy taʼminoti kredit hisobiga taʼmirlangan uy-joy/kvartira hisoblanadi. Garov sugʻurtalanib, sugʻurta shartnomasi va sugʻurta polisi bankka taqdim etiladi.
   2. Kredit hisobiga taʼmirlangan uy-joy/kvartira notarial orqali yozma garov shartnomasi tuziladi. Garov mulki boʻyicha garov reestriga yozuvlar kiritiladi va garov mulkiga nisbatan taqiq qoʻyiladi.
3. **Shartnomaning amal qilish muddati, shartnomani oʻzgartirish va bekor qilish tartibi hamda boshqa qoidalar**
   1. Shartnoma taraflar imzolagan kundan eʼtiboran kuchga kiradi va taraflar oʻz majburiyatlarini toʻliq bajargunlariga qadar amalda boʻladi.
   2. Ushbu shartnomaning shartlarini oʻzgartirish yoki uni bekor qilish qoʻshimcha kelishuv tuzish orqali amalga oshiriladi. Mazkur shartnomaga kiritiladigan har qanday oʻzgartirish va qoʻshimchalar yozma ravishda tuzilib, taraflarning vakolatli vakillari imzolaganidan soʻng haqiqiy hisoblanadi. Barcha oʻzgartirish, qoʻshimchalar va ilovalar mazkur shartnomaning ajralmas qismi boʻlib hisoblanadi.
   3. Quyidagi asoslar yuzaga kelganida, Bank mazkur shartnomani muddatidan oldin bekor qilish va undiruvni garovdagi yoki boshqa likvidli mol-mulklarga qaratishi mumkin:
      * 1. Qarz oluvchi tomonidan shartnoma tuzishda yoki kredit operatsiyalarini bajarish vaqtida bankka notoʻgʻri maʼlumotlar taqdim etish faktlari aniqlanganda;
        2. Qarz oluvchi/birgalikda qarz oluvchining psixo-nevrologik dispanserlariga, psixiatrik klinikalarga, giyohvandlik va alkogolizmdan davolanish klinikalariga joylashtirilishi toʻgʻrisida maʼlumot olingan taqdirda;
        3. kreditni qaytarish jadvalini kamida uch va undan ortiq marotaba buzgan taqdirda;
        4. kredit va unga hisoblangan foizlarni kreditni qaytarish jadvalida belgilangan muddatdan 30 kun va undan ortiq muddatga sababsiz kechiktirilganida;
        5. Mazkur shartnomada belgilangan, kredit hisobiga sotib olingan uy-joy/kvartiraning oʻz muddatida sugʻurtalanib, garovga taqdim etilmaganida;
        6. Qarz oluvchi/birgalikda qarz oluvchi garovga olingan uy-joy/kvartirani monitoring qilinishiga toʻsqinlik qilganida;
        7. Qarz oluvchi garovga olingan uy-joy/kvartirani Bankning roziligisiz uchinchi shaxslarga ijaraga, tekin foydalanishga, boshqa har qanday asoslarga koʻra bersa, shuningdek, noqonuniy ravishda tasarruf etsa;
        8. Qonunchilikda belgilangan boshqa asoslarga koʻra.
4. **Maxfiylik**
   1. Mazkur shartnomani tuzish va bajarish vaqtida taraflar bir-biridan olgan barcha maʼlumotlar mahfiy axborotlar deb tan olinadi.
   2. Taraflar shartnomani tuzish va shartnomadan kelib chiqadigan majburiyatlarni bajarish chogʻida boshqa tarafning tijorat siri hisoblangan mahfiy axborotlar va maʼlumotlarni axborot egasining yozma roziligisiz oshkor qilmaslik majburiyatini oladi.
   3. Mazkur talab shartnomaning amal qilish muddatiga hamda shartnoma muddati tugagan vaqtdan boshlab 3 yil mobaynida amal qiladi.
   4. Ushbu talablarni buzgan taraf buning oqibatida ikkinchi tarafga yetkazilgan barcha zararni toʻliq xajmda qoplaydi.

1. **Alohida shartlar, kafolatlar va bildirishlar**
   1. Mazkur shartnomani imzolash bilan qarz oluvchi bankka uning shaxsiy maʼlumotlarini yigʻish, qayta ishlash, saqlash va undan foydalanishga quyidagi hollarda rozilik beradi: qarz oluvchi manfaatdor boʻlgan shartnomalarni tuzishda va ijrosini taʼminlashda; qarz oluvchining shartnomada belgilangan huquqlari va majburiyatlarining bajarilishini taʼminlashda, ularning bajarilishini talab qilish va qarzdorlikni undirishda; maʼlumotlarni tekshirish, shu jumladan firibgarlik holatlarini oldini olish maqsadida; shartnomaning ijrosini taʼminlash bilan bogʻliq maʼlumotlarni qarz oluvchi/birgalikda qarz oluvchiga, uning ish beruvchisiga yetkazishda.
   2. Ushbu bilan Qarz oluvchi/birgalikda qarz oluvchi toʻlov jadvali asosida kredit toʻlovi boʻyicha telefon qoʻngʻiroqlari qilinishiga, SMS-xabarnomalarni uyali telefon raqamlariga, shuningdek Qarz oluvchi tomonidan taqdim etilgan boshqa manzillarga (rekvizitlarga), barcha aloqa vositalaridan foydalangan holda yuborilishiga rozilik beradi.
   3. Bank tomonidan yuborilgan SMS xabarnomalar, qilingan qoʻngʻiroqlar, yuborilgan ogoxlantirish xatlari va boshqalar qarzni qaytarishning zarur choralari boʻlib, sud va boshqa organlarda dalil boʻlib xizmat qiladi.
2. **Fors-major**
   1. Yengib boʻlmaydigan kuchlar (fors-major) holatlari - bu taraflarning irodasi, xohishi va faoliyatlariga bogʻliq boʻlmagan tabiat hodisalari (zilzila, koʻchki, boʻron, qurgʻoqchilik va boshqalar), ijtimoiy-iqtisodiy holatlar (urush holati, qamal, davlat manfaatlarini koʻzlab import va eksportni taqiqlash va boshqalar), xalqaro, banklararo va bankning elektron toʻlov hamda taʼminot tizimidagi nosozlik, bankning dasturiy taʼminot tizimiga qilingan tahdid (uchinchi shaxslar tarafidan qilingan hujumlar) sababli yuzaga kelgan sharoitlarda taraflarga qabul qilingan majburiyatlarni bajarish imkonini bermaydigan favqulodda, oldini olib boʻlmaydigan va kutilmagan holatlardir.
   2. Fors-major holatlari yuzaga kelgan vaqtda taraflar ushbu holatlar bartaraf etilguniga qadar shartnoma boʻyicha oʻzaro majburiyatlarini bajarishdan ozod boʻladilar.
   3. Yuzaga kelgan fors-major holatlari haqida hamda ushbu holatlar yakunlanganligi haqida taraf ushbu holatlar yuzaga kelgan yoki bartaraf etilgan vaqtdan boshlab 3 bank ish kuni ichida bu haqda ikkinchi tarafni yozma ravishda xabardor qilishi lozim.
   4. Fors-major holatlari yuzaga kelganligi yoki bartaraf etilganligi haqidagi xabarnomalar taraflarda mavjud boʻlgan barcha aloqa vositalari orqali yuborilishi mumkin.
   5. Fors-major holatlari 30 kun mobaynida bartaraf etilmagan taqdirda taraflar ushbu shartnomani muddatidan oldin bekor qilishga haqli boʻladilar.
3. **Alohida shartlar**
   1. Ushbu shartnomaga oʻzgartirishlar taraflarning yozma kelishuvlariga asosan amalga oshiriladi.
   2. Qarz oluvchi Bank oldidagi barcha majburiyatlarni bajargan taqdirda, bank notariusga va boshqa organlarga garov mulkiga solingan ta`qiqni bekor qilish uchun yozma xabar beradi.
   3. Monitoring, joyiga chiqib ishni oʻrganish ishlari yozma ravishda rasmiylashtirib olib boriladi.
4. **Korrupsiyaga qarshi kurashish**
   1. Taraflar shartnoma tuzishda, shartnomaning amal qilish muddatida va ushbu muddat tugaganidan soʻng, shartnoma bilan bogʻliq korrupsiyaviy xarakatlarni sodir qilmaslikka kelishib oldilar.
   2. Taraflar shartnomadagi korrupsiyaga qarshi qoʻshimcha shartlarda belgilangan korrupsiyaning oldini olish choralarini tan oladi va ularga rioya etilishi boʻyicha hamkorlikni taʼminlaydilar.
   3. Har bir taraf shartnoma tuzilgan paytda bevosita oʻzi yoki uning ijroiya organlari, mansabdor shaxslari va xodimlari tomonidan shartnoma bilan bogʻliq munosabalar yuzasidan qonunga xilof ravishda pul, moddiy qiymatliklar berilmaganligini, shartnoma tuzilishi evaziga norasmiy pul yoki boshqa moddiy qiymatliklar olinishiga yoʻl quyilmaganligini, taklif etilmaganligini, ularni berishga vaʼda qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi xarakatlarni amalga oshirishi mumkinligi haqida taassurot qoldirilmaganligini) kafolatlaydi.
   4. Taraflar, ular tomonidan shartnoma doirasida jalb qilingan shaxslarning (yordamchi pudratchi tashkilotlar, agentlar va taraflar nazorati ostidagi boshqa shaxslarning) yuqoridagi xarakatlarni sodir etmasligi yuzasidan oqilona choralar koʻradi.
   5. Taraflar davlat xizmatchilari, siyosiy partiyalar, shuningdek oʻzining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali) sodir etilishiga yoʻl qoʻymaydi:

a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish koʻrilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega boʻlish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, vaʼda qilinishi, berilishiga;

b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga maʼlum boʻlsa, uni oʻtkazish, mulkka aylantirish yoxud almashtirish yoʻli bilan uning kelib chiqishiga qonuniy tus berish, bunday pul mablagʻlari yoki boshqa mol-mulkning asl xususiyatini, manbaini, turgan joyini, tasarruf etish, koʻchirish usulini, pul mablagʻlariga yoki boshqa mol-mulkka boʻlgan haqiqiy egalik huquqlarini yoki uning kimga qarashliligini yashirishga;

v) korrupsiyaga oid huquqbuzarlik sodir qilish uchun taʼmagirlik qilish, undash, tazyiq oʻtkazish yoki tahdid qilish. Ushbu holat boʻyicha bir taraf ikkinchi tarafni hamda vakolatli davlat organlarini darhol xabardor qilishi shart.

* 1. Taraflar tovarlar, xizmat va ishlarni realizatsiya qilish va oʻtkazishda, bitimlar tuzish boʻyicha muzokaralar olib borishda, litsenziya, ruxsatnomalar va boshqa ruxsat etish xususiyatiga ega boʻlgan hujjatlarni olishda yoki ularning manfaatlarini koʻzlab boshqa harakatlarni amalga oshiruvchi taraflarning nazorati ostida boʻlgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyuterlar, huquqshunoslar, hisobchilar, ular nomidan xarakat qiluvchi boshqa vakillarga) nisbatan qoʻyidagi harakatlarni amalga oshirishi shart:

– korrupsiyaviy xarakatlarga yoʻl qoʻyib bulmasligi va korrupsiyaviy harakatlarga nisbatan murosasiz munosabatda boʻlishi shartligi haqida koʻrsatmalar va tushuntirishlar berish

– ulardan korrupsiyaviy harakatlarni amalga oshirish uchun vositachi sifatida foydalanmaslik;

– ularni faqat tarafning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish;

– ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha toʻlovlarni amalga oshirmaslik.

* 1. Taraflar ularning nazorati ostida boʻlgan va ular nomidan harakat qiladigan shaxslar tomonidan korrupsiyaga qarshi qushimcha shartlarda belgilangan majburiyatlar buzilganligi xolatlari xaqida xabar berilganligi uchun ularga tazyiq o‘tqazilmasligini kafolatlaydilar.
  2. Agar bir tarafga boshqa tarafning korrupsiyaga qarshi qoʻshimcha shartlarning 9.4 va 9.5-bandlarida belgilangan majburiyatlarni buzilishiga yoʻl qoʻyganligi maʼlum boʻlib qolsa, ikkinchi tarafni bu haqda zudlik bilan xabardor qilishi va ushbu tarafdan oqilona muddat ichida tegishli choralar koʻrilishini va amalga oshirilgan ishlar yuzasidan unga xabardor qilishini talab qilishi shart.
  3. Tarafning talabi boʻyicha ikkinchi taraf tomonidan qoidabuzarliklarni bartaraf qilish boʻyicha oqilona muddat ichida tegishli choralar koʻrilmagan yoki koʻrib chiqish natijalari haqida xabardor qilmagan taqdirda, ushbu taraf shartnomani bir taraflama toʻxtatib turishga, bekor qilishga hamda zararni toʻliq qoplab berishni talab qilishga haqli.

1. **Nizolarni hal etish tartibi va boshqa shartlar.**
   1. Taraflar mazkur shartnomani bajarish vaqtida yuzaga kelgan kelishmovchilik yoki nizolarni muzokara yoʻli bilan hal etadilar.
   2. Oʻzaro kelishuv imkoniyati boʻlmaganda, huquqi buzilgan taraf yuborgan talabnoma yoki ogohlantirish xatiga ikkinchi taraf mazkur hujjatlarda koʻrsatilgan muddat ichida javob berishi lozim.
   3. Talabnoma yoki ogohlantirish xati tarafga shaxsan topshirilishi, elektron pochta manziliga yuborish yoki pochta aloqa xizmati orqali yuborilishi mumkin.
   4. Tinch yoʻl bilan hal etilmagan nizolar BXM/BXO joylashgan hududdagi sudda hal etiladi.
   5. Mazkur shartnoma va uning ilovasi bir xil yuridik kuchga ega boʻlgan \_\_\_\_\_\_ nusxada tuzildi.

**17. Taraflarning manzillari, rekvizitlari va imzolari**

|  |  |  |
| --- | --- | --- |
| **“BANK”** |  | **“QARZ OLUVCHI”** |
| **“Turonbank” ATB**  **\_\_\_\_\_\_\_\_\_\_\_\_\_\_\_\_\_\_** |  | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Manzili:**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | **Manzili:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **H\r:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ MFO:\_\_\_\_\_\_\_\_\_\_\_ STIR: \_\_\_\_\_\_\_\_\_\_\_\_\_** |  | **Pasport raqami**: \_\_\_\_\_\_\_\_\_\_\_\_\_\_\_\_\_\_\_\_ |
| **Telefon**: **\_\_\_\_\_\_\_\_\_\_\_\_** |  | Kredit asosiy va foiz toʻlovi kreditni qaytarish jadvalida belgilangan sanada amalga oshirilmaganda bank tomonidan toʻlovlar dasturiy ravishda istalgan plastik kartamdan undirilishiga oʻz roziligimni bildiraman**.**  **Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **BPK raqami:\_\_\_\_\_\_**  **Muddati:\_\_\_\_\_\_\_\_** |
| **BXM/BXO rahbari/boshlig‘i**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Bosh buxgalter \_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **Kredit inspektori\_\_\_\_\_\_\_\_\_\_\_\_\_\_\_\_\_\_** |  | **Fuqaro:**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_** |

(qarz oluvchi FISH qisqartirilmagan holda, oʻz qoʻli bilan yoziladi)

Ushbu shartnomani oʻqidim, shartnomadagi boʻlim va bandlar hamda undagi soʻzlarning mazmuni, mohiyati aniq va tushunarli boʻlganligi uchun mazkur shartnomani imzolayman va uni soʻzsiz bajaraman.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(imzo)

|  |
| --- |
| **“BIRGALIKDA QARZ OLUVCHI”** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Manzili:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Pasport raqami**: \_\_\_\_\_\_\_\_\_\_\_\_\_\_\_\_\_\_\_\_ |
| Kredit asosiy va foiz toʻlovi kreditni qaytarish jadvalida belgilangan sanada amalga oshirilmaganda bank tomonidan toʻlovlar dasturiy ravishda istalgan plastik kartamdan undirilishiga oʻz roziligimni bildiraman**.**  **Telefon:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **BPK raqami:\_\_\_\_\_\_ Muddati:\_\_\_\_\_\_\_\_** |
| **Fuqaro: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(birgalikda qarz oluvchi FISH qisqartirilmagan holda, oʻz qoʻli bilan yoziladi)

Ushbu shartnomani oʻqidim, shartnomadagi boʻlim va bandlar hamda undagi soʻzlarning mazmuni, mohiyati aniq va tushunarli boʻlganligi uchun mazkur shartnomani imzolayman va uni soʻzsiz bajaraman.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(imzo)